CELEX: 62007CA0248
Language: fi
Date: 2008-11-06 00:00:00
Title: Asia C-248/07: Yhteisöjen tuomioistuimen tuomio (kolmas jaosto) 6.11.2008 (Hof van beroep te Antwerpenin (Belgia) esittämä ennakkoratkaisupyyntö) — Trespa International B.V. v. Nova Haven- en Vervoerbedrijf N.V. (Yhteisön tullikoodeksin soveltamisasetus — 291 ja 297 artikla — Edullinen tullikohtelu — Tietty käyttötarkoitus — Käsite henkilö, joka tuo tai tuotattaa tavarat vapaaseen liikkeeseen luovutettaviksi — Käsite tavaroiden luovutus yhteisössä — Luovutuksensaajan käsite)

20.12.2008   
            
            
               FI
            
            
               Euroopan unionin virallinen lehti
            
            
               C 327/3
            
         Yhteisöjen tuomioistuimen tuomio (kolmas jaosto) 6.11.2008 (Hof van beroep te Antwerpenin (Belgia) esittämä ennakkoratkaisupyyntö) — Trespa International B.V. v. Nova Haven- en Vervoerbedrijf N.V.
   (Asia C-248/07) (1)
   
   (Yhteisön tullikoodeksin soveltamisasetus - 291 ja 297 artikla - Edullinen tullikohtelu - Tietty käyttötarkoitus - Käsite ’henkilö, joka tuo tai tuotattaa tavarat vapaaseen liikkeeseen luovutettaviksi’ - Käsite ’tavaroiden luovutus yhteisössä’ - Luovutuksensaajan käsite)
   (2008/C 327/05)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hof van beroep te Antwerpen
   Pääasian asianosaiset
   
      Kantaja: Trespa International B.V.
   
      Vastaaja: Nova Haven- en Vervoerbedrijf N.V.
   Oikeudenkäynnin kohde
   Ennakkoratkaisupyyntö — Hof van beroep teAntwerpen — Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93 (EYVL L 253, s. 1) 1 a, 291 ja 297 artiklan tulkinta — Käsitteet ”tavaroiden luovuttaminen yhteisössä”, ”henkilö, joka tuo tai tuotattaa tavarat vapaaseen liikkeeseen luovutettaviksi” ja ”luovutuksensaaja”
   Tuomiolauselma
   
               1)
            
            
               Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93, sellaisena kuin se on muutettuna 20.1.1997 annetulla komission asetuksella (EY) N:o 89/97, 291 artiklan 1 kohtaa on tulkittava niin, että siinä oleva käsite ”henkilö, joka tuo tai tuotattaa tavarat” tarkoittaa henkilöä, jolle tavarat on tarkoitettu ja jolla on aikomus käyttää ne määrättyyn tiettyyn käyttötarkoitukseen, riippumatta siitä, tekeekö hän tulli-ilmoituksen itse vai käyttääkö hän tätä varten yhteisön tullikoodeksista 12.10.1992 annetun neuvoston asetuksen (ETY) N:o 2913/92 5 artiklassa tarkoitettua edustajaa. Mainittu käsite ei tarkoita tämän henkilön edustajaa tulliviranomaisissa sitä tapausta lukuun ottamatta, että mainitun henkilön katsotaan toimivan omissa nimissään ja omaan lukuunsa asetuksen N:o 2913/92 5 artiklan 4 kohdan toisen alakohdan mukaisesti, jolloin häntä on pidettävä tuojana.
            
         
               2)
            
            
               Asetuksen N:o 2454/93, sellaisena kuin se on muutettuna asetuksella N:o 89/97, 297 artiklan 1 kohtaa on tulkittava niin, että kyseessä ei ole tavaroiden luovutus yhteisössä silloin, kun tullimuodollisuudet on suoritettu Belgiassa ja kun tavarat on tämän jälkeen tuotu Alankomaihin, jos luvan saanut henkilö toimii lopullisen tuojan lukuun; kansallisen tuomioistuimen on tarkistettava tämä. Se, että tavarat on tuotu Belgiaan ja tullattu siellä ja sittemmin siirretty Alankomaihin, on vailla merkitystä tässä säännöksessä tarkoitetun luovutuksen toteamisen kannalta. Luovutustapauksessa luovutuksensaajalla on oltava mainitun asetuksen 291 artiklan mukaisesti myönnetty lupa.
            
         
               3)
            
            
               Asetuksen N:o 2454/93, sellaisena kuin se on muutettuna asetuksella N:o 89/97, 297 artiklan 1 kohtaa on tulkittava niin, että siinä oleva luovutuksensaajan käsite ei tarkoita tulliasiamiestä, joka suorittaa tullimuodollisuudet tuojan lukuun.
            
         
      (1)  EUVL C 170, 21.7.2007.